5.2.2005 Euroopan unionin virallinen lehti L 33/65 KOMISSION PÄÄTÖS, tehty 31 päivänä tammikuuta 2005, toimintatavasta osittain halogenoitujen kloorifluorihiilivetyjen kiintiöiden myöntämiseksi tuottajille ja maahantuojille vuosien 2003 ja 2009 väliseksi ajaksi Euroopan parlamentin ja neuvoston asetuksen (EY) N:o 2037/2000 mukaisesti (tiedoksiannettu numerolla K(2005) 134) (Ainoastaan englannin-, espanjan-, hollannin-, italian-, kreikan-, liettuan-, puolan-, ranskan-, ruotsin-, saksan-, sloveenin-, suomen- ja vironkieliset tekstit ovat todistusvoimaisia) (2005/103/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon otsonikerrosta heikentävistä aineista 29 päivänä kesäkuuta 2000 annetun Euroopan parla- mentin ja neuvoston asetuksen (EY) N:o 2037/2000 (f) ja erityisesti sen 4 artiklan 3 kohdan ii alakohdan, sekä katsoo seuraavaa: (1) Yhteisön toimenpiteillä, joista säädetään erityisesti otsonikerrosta heikentävistä aineista 15 päivänä joulukuuta 1994 annetussa neuvoston asetuksessa (EY) N:o 3093/94 (?), joka on korvattu asetuksella (EY) N:o 2037/2000, on useiden vuosien kuluessa voitu vähentää osittain halogenoitujen kloorifluo- rihiilivetyjen (HCFC) kokonaiskulutusta. Kulutuksen vähentämiseksi yksittäisille tuottajille ja maahantuojille määrättiin kiintiöt, jotka perus- tuivat aikaisempiin markkinaosuuksiin ja laskettiin ottaen huomioon kyseisten aineiden otsonia tu- hoava ominaisvaikutus. Vuodesta 1997 alkaen kyseisten aineiden markkinat ovat olleet vakaat aineiden eri käyttötarkoitusten osalta. Lähes kaksi kolmasosaa HCFC:istä käytettiin solumuovien valmistukseen, kunnes tämä HCFC:i- den käyttö kiellettiin 1 päivänä tammikuuta 2003. Jotta ne HCFC:iden käyttäjät, jotka eivät valmista solumuovituotteita, eivät joutuisi epäedulliseen asemaan 1 päivästä tammikuuta 2003 — kuten tapahtuisi, jos kiintiöiden myöntäminen perustuisi HCFC:iden solumuovikäytön aiempiin markkinaosuuksiin — on tarkoituksenmukaista säätää uudesta toimintatavasta HCFC-kiintiöiden myöntämiseksi muiden kuin solumuovituotteiden valmistukseen kyseisen päivämäärän jälkeen. Vuosien 2004 ja 2009 väliseksi ajaksi asianmukaisimmaksi katsotaan myöntämisjärjestelmä, joka perustuu yksinomaan muissa kuin solumuovituotteissa käytettävien HCFC:iden keskimääräisiin aikaisempiin markkinaosuuksiin. Vaikka on asianmukaista rajoittaa maahantuojien kiintiöt niiden prosentuaaliseen markkinaosuuteen vuonna 1999, olisi säädettävä myös oikeudenmukaisesta menettelystä sellaisten tuontikiintiöiden uudelleenjakamiseksi rekisteröidyille HCFC-tuojille, joita ei ole haettu eikä myönnetty tiettynä vuonna. Elokuun 12 päivänä 2002 tehty komission päätös 645/2002/EY (?), jossa määritettiin toimintatapa osittain halogenoitujen kloorifluorihiilivetyjen kiintiöiden myöntämiseksi tuottajille ja maahantuojille vuosien 2003 ja 2009 väliseksi ajaksi Euroopan parlamentin ja neuvoston asetuksen (EY) N:o 2037/2000 mukaisesti, olisi muutettava, jotta voitaisiin ottaa huomioon osittain halogenoitujen kloorifluorihiilivetyjen suurennettu kiintiö (VIII ryhmä) asetuksen (EY) N:o 2037/2000 liitteessä III, sellaisena kuin se on muutettuna vuoden 2003 liittymisasiakirjalla, sekä 1 päivänä toukokuuta 2004 liittyneiden jäsenvaltioiden yritysten aiemmat markkinaosuudet. ()) EYVL 244, 29.9.2000, s. 1. Asetus sellaisena kuin se on viimeksi muutettuna komission asetuksella (EY) N:o 2077/2004 (EUVL L 359, 4.12.2004, s. 28). (?) EYVL 333, 22.12.1994, s. 1. () EYVL L 220, 15.8.2002, s. 59.